Diari Oficial de la Generalitat Valenciana


Sumari del DOGV 4487, del 25-04-2003 (2003/4729)

RESOLUCIÓ de 7 d'abril de 2003, del subsecretari de l'Oficina de Ciència i Tecnologia, per la qual es concedixen ajudes per a estades de becaris predoctorals en centres d'investigació fora de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4487

Data del DOGV
:   25-04-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/4729


Organisme emissor
:   Presidència de la Generalitat

Tipus de document
:   Resolució

RESOLUCIÓ de 7 d'abril de 2003, del subsecretari de l'Oficina de Ciència i Tecnologia, per la qual es concedixen ajudes per a estades de becaris predoctorals en centres d'investigació fora de la Comunitat Valenciana. [2003/F4729]
  
La Resolució d'11 de desembre de 2002, del subsecretari de l'Oficina de Ciència i Tecnologia de la Presidència de la Generalitat Valenciana, convoca beques i ajudes per a la formació de personal investigador de caràcter predoctoral per a l'exercici 2003, en virtut de la delegació d'atribucions del president de la Generalitat Valenciana, que establix l'article 2 del Decret 9/2002, de 5 de setembre, del president de la Generalitat Valenciana, i, en l'annex III, establix les bases per a la resolució de les ajudes per a estades de becaris predoctoral en centres d'investigació fora de la Comunitat Valenciana.
  
La base 5.4 i 5.5 de l'annex III de la Resolució d'11 de desembre de 2002, abans referida, preveu la constitució d'una comissió de selecció que, una vegada examinats els expedients de sol·licitud, elaborarà una relació prioritzada de les estades a subvencionar i, a través del seu president, l'elevarà al subsecretari de l'Oficina de Ciència i Tecnologia per a la seua resolució.
  
En virtut de tot això i vista la proposta de selecció elevada per la comissió de selecció, resolc:
  
Primer
  
Concedir les ajudes per a estades de becaris predoctorals en centres d'investigació fora de la Comunitat Valenciana, que s'allisten en l'annex d'esta resolució. El període subvencionat estarà comprés entre l'1 de gener i el 31 de desembre de 2003.
  
Segon
  
Autoritzar la despesa i disposar del crèdit corresponent per al pagament a les persones beneficiàries que figuren en l'annex de la present resolució, per un import total de 198.542 euros, a càrrec de l'aplicació pressupostària 39.86.124.81.6 línia de subvenció T4017000.
  
Tercer
  
Segons el que preveu la base 8.1 de l'annex III de la Resolució d'11 de desembre de 2002, abans referida, si transcorreguts 10 dies des de la publicació en el Diari Oficial de la Generalitat Valenciana de la present resolució, el beneficiari o la beneficiària d'esta, o els centres receptors no hagueren renunciat expressament, per mitjà d'escrit dirigit a la Subsecretaria de l'Oficina de Ciència i Tecnologia (imprés 33999, disponible en l'adreça d'internet http://www.gva.es/ocyt), s'entendrà que queda acceptada l'ajuda en els termes de la resolució de concessió. Les persones beneficiàries hauran de comunicar a la Subsecretaria de l'Oficina de Ciència i Tecnologia (imprés 33237), la seua incorporació a la universitat o al centre d'investigació de destinació en el termini de 10 dies, per mitjà de fax número 777174439, amb indicació de l'adreça postal a efectes de notificació, i, si és el cas, l'adreça electrònica.
  
Quart
  
Les ajudes concedides es lliuraran directament a les persones beneficiàries i es faran efectives en la seua totalitat a partir de la publicació de la present resolució.
  
Cinqué
  
Els beneficiaris d'estes ajudes estan obligats al compliment de les bases de la Resolució d'11 de desembre de 2002, abans referida.
  
Sisé
  
D'acord amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10 i 46 de la Llei Reguladora de la Jurisdicció Contenciosa Administrativa, la present resolució, que esgota la via administrativa, es podrà recórrer potestativament en reposició o s'haurà de plantejar el recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició s'haurà d'interposar davant l'òrgan que va dictar l'acte, en el termini d'un mes comptador des del dia següent de la publicació de la present resolució.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos comptadors des del dia següent de la publicació de la present resolució.